CELEX: 31983D0287
Language: el
Date: 1983-05-26 00:00:00
Title: 83/287/ΕΟΚ: Απόφαση της Επιτροπής της 26ης Μαΐου 1983 για την έγκριση μιας τροποποίησης του προγράμματος σχετικά με τη βιομηχανία χυμών φρούτων του Land Baden- Wurttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31983D0287

83/287/ΕΟΚ: Απόφαση της Επιτροπής της 26ης Μαΐου 1983 για την έγκριση μιας τροποποίησης του προγράμματος σχετικά με τη βιομηχανία χυμών φρούτων του Land Baden- Wurttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 155 της 14/06/1983 σ. 0016 - 0016

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαΐου 1983  για την έγκριση μιας τροποποίησης του προγράμματος σχετικά με τη βιομηχανία χυμών φρούτων του Land Baden-Wuerttemberg, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (83/287/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι στις 8 Νοεμβρίου 1982 η κυβέρνηση της Ομοσπονδιακής Δημοκρατίας της Γερμανίας κοινοποίησε μια τροποποίηση του προγράμματος που είχε εγκριθεί με την απόφαση της Επιτροπής της 18ης Οκτωβρίου 1979 και αφορούσε τη βιομηχανία χυμών φρούτων του Land Baden-Wuerttemberg·  ότι στόχος αυτής της τροποποίησης είναι η ανανέωση του εν λόγω προγράμματος με την παράτασή του έως το 1987· ότι η τροποποίηση ανταποκρίνεται στους στόχους και τις συνθήκες του κανονισμού (ΕΟΚ) αριθ. 355/77·  ότι παραμένει εκκρεμές το ερώτημα υπό ποίες συνθήκες θα συνεχισθεί η κοινή δράση που καθιερώθηκε από τον κανονισμό (ΕΟΚ) αριθ. 355/77 μετά την προθεσμία που καθορίζει το άρθρο 16 παράγραφος 1 του εν λόγω κανονισμού· ότι πρέπει, συνεπώς, να περιοριστεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με τη βιομηχανία χυμών φρούτων στο Land Baden-Wuerttemberg, που κοινοποίησε η κυβέρνηση της Ομοσπονδιακής Δημοκρατίας της Γερμανίας στις 8 Νοεμβρίου 1982, σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος αφορά μόνο τα σχέδια που υποβάλλονται πριν από 1η Μαΐου 1984.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 26 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.